stanford-oval/wikipedia huggingface dataset:
Unkarin Grand Prix 2001
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Michael Schumacher | Ferrari | 77 | 1.41.49,675 | 1 | 10 |
| 2. | 2 |  Rubens Barrichello | Ferrari | 77 | + 3,363 | 3 | 6 |
| 3. | 4 |  David Coulthard | McLaren-Mercedes | 77 | + 3,940 | 2 | 4 |
| 4. | 5 |  Ralf Schumacher | Williams-BMW | 77 | + 49,687 | 4 | 3 |
| 5. | 3 |  Mika Häkkinen | McLaren-Mercedes | 77 | + 1.10,293 | 6 | 2 |
| 6. | 16 |  Nick Heidfeld | Sauber-Petronas | 76 | + 1 krs. | 7 | 1 |
| 7. | 17 |  Kimi Räikkönen | Sauber-Petronas | 76 | + 1 krs. | 9 |   |
| 8. | 6 |  Juan Pablo Montoya | Williams-BMW | 76 | + 1 krs. | 8 |   |
| 9. | 10 |  Jacques Villeneuve | BAR-Honda | 75 | + 2 krs. | 10 |   |
| 10. | 12 |  Jean Alesi | Jordan-Honda | 75 | + 2 krs. | 12 |   |
| 11. | 19 |  Pedro de la Rosa | Jaguar-Cosworth | 75 | + 2 krs. | 13 |   |
| 12. | 14 |  Jos Verstappen | Arrows-Asiatech | 74 | + 3 krs. | 21 |   |
| Kesk. | 7 |  Giancarlo Fisichella | Benetton-Renault | 67 | Moottori | 15 |   |
| Kesk. | 22 |  Heinz-Harald Frentzen | Prost-Acer | 63 | Ulosajo | 16 |   |
| Kesk. | 20 |  Tarso Marques | Minardi-European | 63 | Öljynpaine | 22 |   |
| Kesk. | 9 |  Olivier Panis | BAR-Honda | 58 | Sähköt | 11 |   |
| Kesk. | 11 |  Jarno Trulli | Jordan-Honda | 53 | Hydrauliikka | 5 |   |
| Kesk. | 21 |  Fernando Alonso | Minardi-European | 37 | Jarrut | 18 |   |
| Kesk. | 8 |  Jenson Button | Benetton-Renault | 34 | Ulosajo | 17 |   |
| Kesk. | 15 |  Enrique Bernoldi | Arrows-Asiatech | 11 | Ulosajo | 20 |   |
| Kesk. | 23 |  Luciano Burti | Prost-Acer | 8 | Moottori | 19 |   |
| Kesk. | 18 |  Eddie Irvine | Jaguar-Cosworth | 0 | Ulosajo | 14 |   |
Muuta

Paalupaikka: Michael Schumacher – 1.14,059
Michael Schumacher varmisti neljännen maailmanmestaruutensa.
Ferrari varmisti historiansa 11. valmistajien ja kuljettajien maailmanmestaruuden.
Ferrari-moottorien 11. maailmanmestaruus varmistui.
Ferrarin 650. kilpailu.
Jean Alesin ensimmäinen kilpailu Jordanilla.
Heinz-Harald Frentzenin ensimmäinen kilpailu Prostilla.
Lincoln (Nebraska)

| Lincoln |
| --- | --- |


 Koordinaatit: 40°48′35″N, 96°40′31″W 
Valtio:  Yhdysvallat
Osavaltio:  Nebraska
Piirikunta:  Lancaster
Hallinto:  
 – Pormestari:  Leirion Gaylor Baird
Pinta-ala:  
 – Kokonaispinta-ala:  260,16 km²
 – Josta vettä:  3,52 km² 
Korkeus:  358 m
Väkiluku (2020):  291 082
 – Väestötiheys:  1 120 as./km²
 – Metropolialue:  340 217
Aikavyöhyke:  UTC−6 (kesäaika UTC−5)
Lempinimi::  Star City
 
 https://www.lincoln.ne.gov/ 
Infobox OKVirheellinen NIMI-arvo: 
Lincoln on Yhdysvaltain keskilännessä sijaitsevan Nebraskan osavaltion pääkaupunki ja Lancasterin piirikunnan hallintokeskus. Sen väkiluku oli 291 082 vuonna 2020.
Maantiede

Lincolnin pinta-ala on 260,16 km², josta maata on 256,63 km² ja vettä 3,52 km². Veden osuus on 1,35 %.
Historia

Kaupunki perustettiin vuonna 1856, jolloin sen nimenä oli Lancaster. Kaupunki nimettiin uudelleen presidentti Abraham Lincolnin mukaan Lincolniksi 1.3.1867, eli samana päivänä kuin Nebraska hyväksyttiin liittovaltioon. Kaupunki on siitä lähtien ollut osavaltion pääkaupunki.
Väestö

Kaupungin asukasluku oli vuoden 2020 väestönlaskennassa 291 082. Asukkaista 82,0 % on valkoisia, 4,5 % aasialaisia, 4,1 % mustia, 0,7 % alkuperäisasukkaita ja 0,1 % Tyynenmeren alkuperäisasukkaita. 8,3 % on latinoja mistä tahansa rodusta.
Koulutus

Nebraskan yliopisto on perustettu Lincolnissa, ja siellä on yliopiston suurin kampus.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin virallinen kotisivu
Matkaopas aiheesta Lincoln (Nebraska) Wikivoyagessa (englanniksi)
Reema bint Bandar

Reema bint Bandar
Reema bint Bandar ibn Sultan ibn Abdulaziz Al Saud (arab. ريما بنت بندر بن سلطان بن عبد العزيز آل سعود‎, Rīmā bint Bandar ibn Sulṭān ibn ‘Abd al-‘Azīz ’Āl Sa‘ūd; s. 1975 Riad, Saudi-Arabia) on saudiarabialainen diplomaatti. Hänet on helmikuussa 2019 nimitetty Saudi-Arabian suurlähettilääksi Yhdysvaltoihin.
Reema on Saudi-Arabian historian ensimmäinen nainen suurlähettiläänä. Hänen isänsä Bandar bin Sultan oli 1983–2005 suurlähettiläs Washingtonissa. Reema on pyrkinyt parantamaan naisten asemaa Saudi-Arabiassa muun muassa edistämällä naisten urheiluharrastusmahdollisuuksia. Nimitystä pidetään eleenä, jolla pyritään parantamaan suhteita Yhdysvaltoihin.
Numminen (Mäntsälä)

Nummisten keskustaa: Nummisten ruokala ja oikealla kyläkauppa ja baari.
Numminen on kylä eteläisessä Mäntsälässä, jossa on asukkaita noin 1 597 (2022).  Kylän yleisilme on kolmen kartanon muodostama kulttuurimaisema, jota ohjailee Mustijoen virta.
Palvelut ja kulttuuri

Kylällä on mm. oma koulu, seurojentalo, kesäkahvila, joulumaa ja maalaisbaari. Nummisten Ruokala avasi Tapahtumataloon loppuvuodesta 2022. Kylällä toimivat kyläyhdistys Nummisten kylä, Nummisten maamiesseura, Nummisten Nuorisoseura ja urheiluseura Nummisten Vilkas.  Kylän läpi kulkee melontareitti ja jokeen on istutettu kirjolohta ja arvokalaa. Nummisissa toimii myös metsästysseura.
Nummisissa voi majoittua ainakin seuraavissa kohteissa: Holiday Home Mustinjoenranta sekä House of Alchemy.
Historia

Ensimmäiset asukkaat asettuivat asumaan Nummisissa 1400- ja 1500- lukujen vaihteessa. Numminen on entinen torpparikylä. Kylän kartanot ovat Alikartano (Frugård), Ylikartano (Andersberg) ja Nordbo (Ulriksdal). Alikartano on ollut museo vuodesta 1983. Torpparit vapautettiin kartanon määräysvallan alta 1924-1927.
Sodan jälkeen moni karjalainen löysi uuden kodin Nummisista. Varsinkin Koiviston Humaljoen kyläläisiä tuli paljon.
Politiikka

Vuoden 2022 aluevaaleissa 27,6 % äänesti keskustaa, 18,2 % perussuomalaisia, 17,9 % kokoomusta ja 17,5 % SDP:tä. Vuoden 2021 kuntavaaleissa 27,1 % äänesti keskustaa, 22,5 % perussuomalaisia, 16,7 % SDP:tä ja 15 % kokoomusta. Eduskuntavaaleissa 2019 eniten ääniä saivat Perussuomalaiset (28,1 %) ja Keskusta (19,5 %).
| Vaali | Vuosi | Kesk | PS | Kok | SDP | Vas |
| --- | --- | --- | --- | --- | --- | --- |
| Eurovaalit  | 2024 | 16,8% | 13,8% | 26,6% | 14,0% | 13,8% |
| Eduskuntavaalit  | 2023 | 14,0% | 32,2% | 17,3% | 16,9% |  |
| Aluevaalit  | 2022 | 27,6 % | 18,2 % | 17,9 % | 17,5 % |  |
| Kunnallisvaalit  | 2021 | 27,1 % | 22,5 % | 15 % | 16,7 % |  |
| Eduskuntavaalit  | 2019 | 19,5 % | 28,1 % | 13,9 % | 17,2 % |  |
| Nimi | Ensimmäinen kierros | Toinen kierros |
| --- | --- | --- |
| Alexander Stubb | 22.0% | 56.2% |
| Pekka Haavisto | 19.6% | 43.8% |
| Jussi Halla-aho | 28.5% | - |
Asuminen

Nummisissa on 704 (2021) pientaloasuntoa. Asuntojen keskipinta-ala on 120,5 (2021) neliömetriä ja asumisväljyys 47,2 neliömetriä asukasta kohden. Talouksista 95 % asuu omistusasunnoissa. Nummisissa ei ole kerrostaloja.
Väestö

Nummisten väestöstä vuonna 2009 oli 0–19-vuotiaita 33 prosenttia, 20–44-vuotiaita 29, 45–64-vuotiaita 28 ja yli 65-vuotiaita 10 prosenttia.
| Ikä | 2009  | 2018  | 2021  | 2022 |
| --- | --- | --- | --- | --- |
| 0+ | n. 1 550 | 1 652 | 1624 | 1 597 |
| 0–19 | 33 % | 27,9 % | 24,9% |  |
| 20–44 | 29 % | 24,7 % | 23,1% |  |
| 45–64 | 28 % | 31,5 % | 33,5% |  |
| 65+ | 10 % | 15,9 % | 18,5% |  |
| Vuosi | 1-2 | 3-8 | 9-10 |
| --- | --- | --- | --- |
| 2021  | 15% | 59% | 26% |
| 2017  | 17 % | 55 % | 28 % |
| Vuosi | Työlliset | Työttömät | Lapset (0-14 v> ) | Opiskelijat | Eläkeläiset | Muut |
| --- | --- | --- | --- | --- | --- | --- |
| 2021  | 49,4% | 3,1% | 16,9% | 7,7% | 20,8% | 2,0% |
| 2017  | 48,9 % | 2,7 % | 20,7 % | 7,7 % | 18,1 % | 2,0 % |
Sosiaalituet

Yle selvitti Kela-tuet 2024, jotka jakautuvat Nummisissa seuraavasti:
|  | Numminen | Suomi | Vertailu |
| --- | --- | --- | --- |
| Elatustuki | 0.8% | 1.1% | 73% |
| Eläkkeensaajan asumistuki | ei tietoa | 3.7% | - |
| Kansaneläke | 5.9% | 9.3% | 63% |
| Koulumatkatuki | 4.5% | 1.8% | 250% |
| Kuntoutuspalvelut | 1.7% | 3% | 56% |
| Kuntoutusraha | 0.7% | 1% | 70% |
| Lapsilisä | 11.4% | 10.1% | 113% |
| Lastenhoidontuki | 1.4% | 1.8% | 78% |
| Lääkekorvaukset | 51.9% | 54.7% | 95% |
| Opintotuki | 1.7% | 4.3% | 40% |
| Perustoimeentulotuki | 0.9% | 6.3% | 14% |
| Sairaahoitokorvaukset | 43.5% | 42.8% | 102% |
| Sairauspäiväraha | 5.3% | 5.5% | 96% |
| Takuueläke | 0.6% | 2.1% | 29% |
| Työttömyystuet | 2.1% | 5.4% | 39% |
| Työuraan perustuva eläke | 24.4% | 27.9% | 87% |
| Vammaistuet | 2% | 4.7% | 43% |
| Vanhempainpäiväraha | 2.3% | 2.4% | 96% |
| Yleinen asumistuki | 1.9% | 11.4% | 16% |
Asukkaita

Saamelainen kuvataiteilija Outi Pieski asuu osan ajastaan Nummisissa.
Etäisyyksiä

Mäntsälä 10 km
Helsinki 50 km
Porvoo 35 km
Pornainen 10 km
Uumajan yliopiston ravintolakorkeakoulu

| Uumajan yliopiston ravintolakorkeakoulu> Restauranghögskolan i Umeå |
| --- | --- |
Perustettu:  2002
Tyyppi:  Julkinen
Rehtori:  Ute Walter
Opiskelijoita:  140
Sijainti:  Uumaja,  Ruotsi
Sivusto:  http://www.rh.umu.se/
Uumajan yliopiston ravintolakorkeakoulu (ruots. Restauranghögskolan i Umeå, engl. Umeå University School of Restaurant and Culinary Arts) on Uumajan yliopistoon kuuluva korkeakoulu, joka perustettiin vuonna 2002. Ravintolakorkeakoulu on ainoa laatuaan Ruotsissa, se sijaitsee yliopiston ympäristössä – aivan kampuksella.
Kulinaarisen taiteen opiskelu Uumajan yliopistossa alkoi vuonna 1996. Vuonna 2002 perustettiin Uumajan yliopiston ravintolakorkeakoulu. Koulusta valmistuu alempaan korkeakoulututkintoon luovassa ruoanlaitossa tai ravintolanpitämisessä.
Aiheesta muualla

Uumajan yliopiston ravintolakorkeakoulun kotisivut (Arkistoitu – Internet Archive)
Pankki

Pankki on instituutio, joka tarjoaa finanssipalveluita, erityisesti maksuliikenteen hoitoa ja luotonantoa. Pankki kerää pääomaa suoraan omistajiltaan ja ottamalla vastaan talletuksia. Pankkeja on monenlaisia, mutta yleisimpien liikepankkien toimintaperiaate on ottaa vastaan rahaa talletuksena, maksaa tallettajalle palkkioksi korkoa, joka rahoitetaan lainaamalla rahoja eteenpäin vähän korkeampaa korkoa käyttäen. Näiden korkojen erotuksella ja erilaisten palvelumaksujen avulla rahoitetaan pankin toimintaa, tuotetaan voittoa omistajille ja korjataan luottotappioita.
Pankin tehtäviin kuuluu myös luoda talouteen lisää rahaa. Rahan määrä lisääntyy pankin antaessa asiakkailleen lainaa. Tätä kutsutaan luotonlaajennukseksi.
Määritelmä

Yleensä pankkilupia myöntää pankkisäädännön määrittelemä viranomainen ja se antaa oikeudet tarjota tavanomaisimpia palveluita kuten talletuksia. Suomessa nykyään luottolaitostoimiluvan myöntää Finanssivalvonta. Suomessa pankeiksi kutsutaan ainoastaan luottolaitoksia, jotka ottavat vastaan yleisön talletuksia. Esimerkiksi pelkkää joukkovelkakirjarahoitusta hankkiva luottolaitos ei ole pankki. Monet lainsäädännöt tuntevat myös rajoitettuja instituutioita, joilla on oikeus pankkitoiminnan kaltaisiin oikeuksiin ilman tarvetta pankkiluvalle.
Talousteoriassa on eri aikoina esitetty erilaista teoreettista analyysia pankkitoiminnasta. Vielä 1970-luvulla suuri osa tästä teoriasta käsitteli luottojen ja talletusten hinnoittelua (ns. Klein-Monti-malli). Uudemmassa pankkiteoriassa keskeinen kysymys on, mitä etuja pankeilla on muihin järjestelyihin, joilla säästäjien varoja voidaan kanavoida investointeihin. Keskeisenä käsitteenä uudemmassa pankkiteoriassa on delegoitu monitorointi: tallettajat eivät pystyisi arvioimaan investointeja suunnittelevan yrityksen luotettavuutta luotonottajana, mutta talletuksia keräävä luottolaitos voi tehdä sen heidän puolestaan.
Historia

Pankkitoiminnan historia ulottuu ajalle ennen varsinaisia pankkeja. Kultaa on usein säilytetty temppeleissä, ja Babyloniasta on löytynyt 1700-luvulle eaa. ajoitettuja mainintoja pappien antamista lainoista. Antiikin Kreikassa oli rahanlainaajia, jotka myös ottivat talletuksia, vaihtoivat rahaa ja tarkistivat sen aitouden. Ptolemaiosten Egyptissä valtio huolehti pankkilaitoksesta. Valtakunnanpankilla oli pääkonttori Aleksandriassa ja haarakonttoreita kaikissa suurimmissa kaupungeissa. Rooman valtakunnassa oli julkisia notaareja, ja lainat pystyi maksamaan pankkiin.
Kristinuskon nousun myötä koronkiskonnasta tuli pahe, mikä teki pankkiirien toiminnasta kristinuskon piirissä moraalisesti epäilyttävää pitkäksi aikaa. Tämä avasi juutalaisille mahdollisuuden ryhtyä harjoittamaan pankkitoimintaa keskiajan Euroopassa.
1200-luvun Italiassa kehitettiin kaksinkertainen kirjanpito. Myös korko opittiin merkitsemään niin ettei se enää näyttänyt synniltäselvennä, joten pankkitoiminta palautui kristityille juutalaisilta. Firenzestä tuli maailman pankkitoiminnan keskus. Siellä etenkin Bardin ja Peruzzin suvut vaurastuivat feodaaliruhtinaita ja paavia palvelevalla, kehittyneellä pankkitoiminnallaan 1300-luvun alussa. Bardit laajensivat pankkitoimintaansa ympäri Eurooppaa ja tekivät monet sotaa käyvät hallitsijat pian riippuvaisiksi itsestään. Vuonna 1343 Englannin kuningas Edvard III jätti maksamatta suuret velkansa Bardeille ja Peruzzeille, minkä seurauksena nämä menivät konkurssiin. 1400-luvulla Firenzen johtaviksi pankkisuvuiksi nousivat Medicit ja Pazzit.
Saksassa Fuggerin suku nousi 1400-luvulla pankkitoiminnan valtiaiksi 1500-luvun lopulle asti.
Hallitsijoiden tarpeisiin keskittynyt pankkitoiminta laajensi 1600-luvun alkupuolella vaikutuspiiriään tavallisen kansan keskuuteen. Pankkitoiminta omaksui nykyaikaisia piirteitä pankkien alkaessa ottaa vastaan talletuksia ja lainatessaan hallinnoimiaan varoja ulkopuolisille korkoa vastaan. Pankin tulonlähteeksi muodostui vastaanotettujen talletusten ja myönnettyjen lainojen korkojen erotus, eli korkomarginaali. Sekistä tuli rahansiirron väline pankkien välillä. Perustettiin kansallispankkeja, ensimmäisenä Ruotsin kansallispankki vuonna 1668. Englannin kansallispankista muodostui 1700-luvulla maan keskuspankki. 1800-luvulla Rothschildin suvusta tuli maailman mahtavin pankkiirisuku.
Pankkityypit

Pankit voidaan jakaa vähittäispankkeihin (engl. retail bank), keskuspankkeihin (Central bank) ja investointipankkeihin (investment bank).lähde?
Vähittäispankeista yleisin on osakeyhtiömuotoinen liikepankki (commercial bank), joka yksinkertaistettuna ottaa vastaan talletuksia ja antaa lainaa. Liikepankit ovat suuri pankkiala, sillä ne tarjoavat palvelujaan sekä yksityishenkilöille että yrityksille. Säästöpankki (savings bank) on yksityishenkilöille suunnatun vähittäispankin muoto, jonka päätarkoitus on säästämisen edistäminen. Suomessa on myös osuuspankkeja, jotka ovat osuuskuntamuotoisia.
Yksityispankit (private bank) tarjoavat yksityisyyttä ja laki- ja veroetuja. Tällaiset pankit perustetaan tavallisesti ns. veroparatiiseihin ja tällöin niistä voidaan käyttää nimitystä offshore-pankki (offshore bank) viitaten veroystävällisiin saarialueisiin.lähde?
Investointipankit auttavat yrityksiä ja valtioita keräämään pääomaa laskemalla liikkeelle arvopapereita ja johdannaisia, joilla sitten käydään kauppa pörsseissä. Investointipankit myös neuvovat yrityksiä mm. fuusioissa ja yritysostoissa (mergers and acquisitions, M&A) sekä sijoituksista irtautumisessa (divestment). Tätä kutsutaan pankin myyntipuoleksi (sell side). Lisäksi investointipankkien toimintaan kuuluu ostopuoli (buy side), johon kuuluvat eläkerahastot ja sijoitusrahastot (mukaan lukien hedgerahastot).
Nykyään pankki voi toimia samanaikaisesti sekä vähittäispankkina että investointipankkina. Nimityksiä käytetään pankin päätoiminta-alan mukaan. Lisäksi jotkin pankit ovat erikoistuneet vain tiettyyn toiminta-alaan.
Aiheesta muualla

Kuvia tai muita tiedostoja aiheesta Pankki Wikimedia Commonsissa
Sitaatteja aiheesta Pankki Wikisitaateissa
Aiheesta muualla > Yleistä

Finanssialan Keskusliitto
Tietoa Suomessa toimivista pankeista
Finanssivalvonta
Peruspankkipalvelut
Aiheesta muualla > Lainsäädäntö

Laki luottolaitostoiminnasta (121/2007) (kumottu)
Laki luottolaitostoiminnasta (610/2014)
Laki liikepankeista ja muista osakeyhtiömuotoista luottolaitoksista (1501/2001)
Säästöpankkilaki
Osuuspankkilaki
1970
Suomen Pankki on suomalainen keskuspankki.
Erottajan paviljonki

Erottajan paviljonki (myös Erottajan Suoja) on Alvar Aallon vuonna 1941 suunnittelema rakennus, joka sijaitsee Helsingin keskustassa Erottajankadulla. Väestönsuojan sisäänkäynniksi suunniteltu rakennus valmistui väliaikaisesti puurakenteisena versiona vuonna 1941, mutta nykyiseen muotoonsa se rakennettiin olympialaisten alla vuonna 1951.
Erottajan paviljongin ulkoasulle tunnusomaisia ovat graniittinen sokkeli ja sen päälle kohoavat suuret lasiseinät sekä rakennusta kiertävä pronssinen kaidetuki ja pronssiset ovet. Rakennukseen, joka koostuu porraskäytävästä ja maanpinnan alapuolisista tiloista, mennään sisään Mannerheiminkadun puolelta. Erottajan paviljongin sisällä, rappusten yläpuolella sijaitsevat ilmanvaihtoputket on vaihdettu alkuperäisistä lasisista messinkisiin.
Väestönsuojakäytön (josta nimi 'Erottajan Suoja') lisäksi Erottajan paviljongissa on toiminut kioskeja ja käymälöitä. Nykyisin rakennus toimii maanalaisen parkkitalon sisäänkäyntinä.
Rakennus on vuonna 2007 voimaan tulleen asemakaavan myötä suojeltu rakennustaiteellisesti merkittävänä rakennuksena.
Gresini Racing

| Gresini Racing |
| --- | --- |
Päämaja:  Faenza, Italia
Perustettu:  1997
Tallipäällikkö:   Fausto Gresini
Kilpakuljettajat:  MotoGP: 49.  Fermín Aldeguer 73.  Álex Márquez Moto2: 12. Filip Salač 52.  Jeremy Alcoba MotoE: 11.  Matteo Ferrari 72.  Alessio Finello
Nykyiset sarjat:  MotoGP – Ducati Moto2 – Kalex MotoE – Ducati
Aikaisemmat sarjat:  250cc
Gresini Racing on italialaisen Fausto Gresinin perustama ratamoottoripyöräilytalli. Se kilpailee MotoGP luokassa nimellä Aprilia Racing Team Gresini,  Moto2 luokassa Federal Oil Gresini, Moto3 luokassa Kömmerling Gresini ja MotoE luokassa Trentino Gresini. Talli aloitti kilpailemisen 500 kuutioisten sarjassa 1997, jonka jälkeen se kilpaili myös 250 kuutioisissa vuosina 1999–2002. Tuolloin talli saavutti ensimmäisen mestaruutensa Honda NSR250 pyörällä, jota ajoi Daijiro Kato. MotoGP luokassa tallin paras saavutus sijoittui vuosien 2003–2005 ajalle, jolloin Sete Gibernau ajoi kahdesti MM-sarjan toiseksi ja Marco Melandri kerran Honda RC211V pyörällä.
Aiheesta muualla

Kuvia tai muita tiedostoja aiheesta Gresini Racing Wikimedia Commonsissa
Iskukuumennus

Iskukuumennus eli UHT-käsittely (engl. ultra-high temperature processing) on kuumennukseen perustuva säilöntämenetelmä.
Iskukuumennettavat elintarvikkeet kuumennetaan korkeassa paineessa suoran höyryinjektion avulla noin sekunnin ajaksi vähintään 135 °C:n lämpötilaan. Käytännön syistä usein kuitenkin käytetään hieman korkeampia lämpötiloja ja pidempää kuumennusaikaa: tyypillisesti lämpötilat ovat 140–150 °C ja kuumennusaika yli kaksi sekuntia.
Useimmiten tätä menetelmää käytetään pieneliöiden tappamiseksi maidosta ja maitotuotteista ja se pidentääkin maitotuotteiden säilyvyyden moninkertaiseksi. Tyypillisesti UHT-käsiteltyjen maitotuotteiden säilyvyysaika on kuukausia, kun käsittelemättömien maitotuotteiden säilyvyys on vain muutamia päiviä.
UHT-maito kestää 20–30 asteen lämpötiloja. Maitoon voi muotoutua paakkuja tai se voi muuttua jogurttimaiseksi, jos se viipyy liikaa lämpimässä.
Maidolle tapahtuu Maillard-reaktio. Syntyy myös erilaisia rikkiyhdisteitä, jotka tekevät vastakäsitellylle maidolle munamaisen hajun. Se haihtuu lähes kokonaan noin viikossa. Erilaisen proteiinirakenteen iskukuumennetusta maidosta on lähes mahdotonta tehdä juustoa.
Suomessa UHT-maidon kulutus on merkittävästi vähäisempää kuin muualla Euroopassa. Suomessa UHT-maidon osuus on alle prosentin luokkaa, kun Länsi-Euroopassa lähes puolet kulutetusta maidosta on iskukuumennettua.
Power Rangers turbovaihteella

| Power Rangers turbovaihteella> Turbo: A Power Rangers Movie |
| --- | --- |

Ohjaaja:  David Winning Shuki Levy
Käsikirjoittaja:  Shuki Levy Shell Danielson
Tuottaja:  Jonathan Tzachor
Säveltäjä:  Shuki Levy
Kuvaaja:  Ilan Rosenberg
Leikkaaja:  Henry Richardson B. J. Sears
Pääosat:  Johnny Yong Bosch Nakia Burrise Steve Cardenas Jason David Frank Austin St. John Catherine Sutherland Jason Narvy Paul Schrier Hilary Shepard Turner Amy Jo Johnson Blake Foster
Valmistustiedot
Valmistusmaa:   Yhdysvallat
Tuotantoyhtiö:  20th Century Fox Saban Entertainment Toei Company
Levittäjä:  20th Century Studios Netflix Disney+
Ensi-ilta:   28. maaliskuuta 1997  15. huhtikuuta 1998
Kesto:  100 min
Alkuperäiskieli:  englanti
Budjetti:  8 000 000 $
Tuotto:  9 615 840 $
Aiheesta muualla
IMDb 
Elonet
AllMovie
Infobox OKNimi-testi OK: 
Power Rangers turbovaihteella (engl. Turbo: A Power Rangers Movie) on vuonna 1997 ensi-iltansa saanut yhdysvaltalainen elokuva, joka sijoittuu juonellisesti televisiosarjojen Power Rangers Zeo ja Power Rangers Turbo väliin. Elokuvan ohjasivat David Winning ja Shuki Levy. Elokuvan tuotti Saban Entertainment ja, kuten ensimmäisenkin Power Rangers -elokuvan tapauksessa, jakelusta vastasi 20th Century Fox.
Elokuva sai ensi-iltansa Pohjois-Amerikassa 28. maaliskuuta 1997 ja Suomessa 15. huhtikuuta 1998. Elokuva tuotti maailmanlaajuisesti yli 9,5 miljoonaa dollaria, josta Yhdysvaltojen osuus oli hieman yli 8 miljoonaa dollaria.
Toisin kuin ensimmäisen Power Rangers -elokuvan tapauksessa, tämän elokuvan tapahtumat kuuluvat samaan jatkumoon televisiosarjojen kanssa. Tätä elokuvaa seurannut televisiosarja Power Rangers Turbo jatkui lähes suoraan tämän elokuvan lopusta. Lisäksi tässä elokuvassa rangereiden asut oli tehty televisiosarjojen tavoin elastaanista toisin kuin ensimmäisen elokuvan tapauksessa. Osaa elokuvan lavasteista ja asuista, kuten voimakammiota ja Alphan ja Maligoren asuja, käytettiin myös elokuvan jälkeen televisiosarjassa. Esimerkiksi Maligoren asun muokattua versiota käytettiin Dark Specterinä sarjassa Power Rangers in Space.
Hahmot

Päähenkilöt (Turbo Rangerit)
Sivuhenkilöt/Entiset Rangerit
Zordon
Alpha 5
Lerigot
Bulk ja Skull
Hahmot > Viholliset

Divatox
Maligore
Elgar
Rygog
Myös Rita Repulsa ja Lord Zedd näyttäytyvät elokuvassa, kun Divatox soittaa Ritalle ja kysyy neuvoja Power Rangereiden varalle. Myöhemmin hahmot tapaavat myös kasvotusten televisiosarjan Power Rangers in Space ensimmäisessä jaksossa.
Vastaanotto

Elokuva on saanut enimmäkseen kielteisiä arvioita ja kriitikot ovat esimerkiksi antaneet sille vain 18% Rotten Tomatoes -sivustolla. Kevin Thomas kirjoitti positiivisen arvostelun Los Angeles Timesissa sanomalla, että elokuvantekijät ovat käyttäneet tämän fantasiseikkailun tekemisessä intoa ja kokemusta ja ylistäneet vanhoja hyviä yhteistyön ja urheuden arvoja, jotka kuuluvat Power Rangersiin ja sitä kautta myös "Turboon". Muut arviot ovat olleet sekoitus positiivisia ja negatiivisia kommentteja.
Rooleissa

| 0 | 1 | 2 |
| --- | --- | --- |
|  Johnny Yong Bosch  | … |  Adam Park (Vihreä Turbo Ranger)   |
|  Nakia Burrise  | … |  Tanya Sloan (Keltainen Turbo Ranger)   |
|  Jason David Frank  | … |  Tommy Oliver (Punainen Turbo Ranger)   |
|  Catherine Sutherland  | … |  Katherine "Kat" Hillard (Vaaleanpunainen Turbo Ranger)   |
|  Blake Foster  | … |  Justin Stewart (Sininen Turbo Ranger)   |
|  Amy Jo Johnson  | … |  Kimberly Hart   |
|  Steve Cardenas  | … |  Rocky DeSantos   |
|  Austin St. John  | … |  Jason Lee Scott   |
|  Jason Narvy  | … |  Skull   |
|  Paul Schrier  | … |  Bulk   |
|  Hilary Shepard Turner  | … |  Divatox   |
|  Gregg Bullock  | … |  Komisario Stone   |
|  Richard Genelle  | … |  Ernie   |
Rooleissa > Äänirooleissa

| 0 | 1 | 2 |
| --- | --- | --- |
|  Robert L. Manahan  | … |  Zordon   |
|  Richard Wood  | … |  Alpha 5   |
|  David Umansky  | … |  Elgar   |
|  Alexis Lang  | … |  Lerigot/Rygog   |
|  Barbara Goodson  | … |  Rita Repulsa   |
|  J. B. Levine  | … |  Yara/Bethel   |